ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
தில்லி எய்ம்ஸ் மருத்துவமனையில் கொவிட்-19 பிளாஸ்மா கொடை இயக்கத்தை டாக்டர் ஹர்ஷ் வர்தன் துவக்கினார்
தில்லியில் உள்ள அகில இந்திய மருத்துவ அறிவியல் நிறுவனமான எய்ம்சில், கொவிட்-19 பிளாஸ்மா கொடை இயக்கத்தை மத்திய சுகாதார மற்றும் குடும்ப நலத்துறை அமைச்சர் டாக்டர் ஹர்ஷ் வர்தன் இன்று துவக்கி வைத்தார். தில்லி காவல் துறையுடன் இணைந்து ஏற்பாடு செய்யப்பட்ட இந்த நிகழ்ச்சியில், கொவிட் தொற்றிலிருந்து குணமடைந்த 26 காவலர்கள் தன்னார்வத்துடன் ரத்த பிளாஸ்மா கொடை அளித்தனர்.
தில்லி காவல் துறையின் இந்த முயற்சிக்கு நன்றி தெரிவித்த அமைச்சர், கொரோனாவினால் சுமார் 12 தில்லி காவல் துறையை சேர்ந்தவர்கள் உயிரிழந்தது குறித்து துயருற்றதாகவும், இந்த இறப்புகள் நேரிட்டாலும் தொற்றுப் பரவல் மையங்கள் 200-லிருந்து 600 ஆக கூடியிருக்கும் நிலையில், தில்லி காவல் துறையினர் தமது காவலர்களை அனுப்பி தொற்றைக் கட்டுப்படுத்துவதில் மிகச் சிறந்த பணியாற்றி வருவதாகவும் அவர் பாராட்டினார்.
டாக்டர் ஹர்ஷ் வர்தன், பிளாஸ்மா கொடை அளித்த 26 காவலர்களுக்கு சான்றிதழ் அளித்து அவர்களது பங்களிப்புக்கு மரியாதை செலுத்தினார். இவர்களில் திரு. ஓம் பிரகாஷ் மூன்றாவது முறையாக பிளாஸ்மா கொடை அளிக்கிறார் என்பது குறிப்பிடத்தக்கது. தில்லி காவல் துறையின் பிளாஸ்மா கொடைப் பணியானது நாட்டு மக்களிடையே ஆக்கப்பூர்வமான தாக்கத்தை ஏற்படுத்தும் என்றும், அவர்களையும் பிளாஸ்மா கொடை அளிக்க ஊக்கமுடன் முன்வரச் செய்யும் என்றும் மத்திய அமைச்சர் டாக்டர் ஹர்ஷ் வர்தன் தெரிவித்தார். கொவிட்-19-க்கு எதிரான போராட்டத்தில் ஒவ்வொரு கொடையாளரின் பங்கும் முக்கியமானது என்றும், இந்தத் தொற்றுக்கு உறுதியான பலனளிக்கும் சிகிச்சையோ, தடுப்பு மருந்தோ கண்டுபிடிக்கப்படும் வரை நமக்கு இன்னும் அதிகமாக இது போன்ற பிளாஸ்மா போராளிகள் தேவைப்படுகிறார்கள் என்றும் அவர் மேலும் கூறினார்.
(Visitor Counter : 163
பிரதமர் அலுவலகம்
கேரளா மாநிலத்தில் ஏற்பட்டுள்ள வெள்ள நிலைமை குறித்து அம்மாநில முதல் அமைச்சரிடம் பிரதமர் விசாரித்தார்; தேவையான அனைத்து உதவிகளும் அளிக்கப்படும் என்று உறுதி அளித்தார்.
பிரதமர் திரு. நரேந்திர மோடி கேரளா மாநில முதல் அமைச்சர் திரு. பினராயி விஜயனிடம் அம் மாநிலத்தில் ஏற்பட்டுள்ள வெள்ள நிலைமை குறித்து விசாரித்தார்
“மாநிலத்தில் ஏற்பட்டுள்ள வெள்ள நிலைமை குறித்து கேரள மாநில முதல் அமைச்சர் திரு. பினராயி விஜயனிடம் பெசித்திரிந்து கொண்டேன். பாதிக்கப்பட்டவர்களுக்கு இயன்றவரை தேவையான அனைத்து உதவிகளும் அளிக்கப்படும் என்று உறுதி அளித்துள்ளேன். இந்த பேரிடரில் இருந்து மீண்டுவர கேரள மக்களுடன் தோள்கொடுத்து நிற்போம், என்று பிரதமர் கூறினார்.
பெண்கள் மற்றும் குழந்தை நலன் அமைச்சகம்
அமைச்சகங்களில் மகளிர்க்கு அதிகாரம்: மேனகா காந்தி வலியுறுத்தல்
“மகளிர்க்கு அதிகாரம் அளிப்பதை அதிகரிக்க கு மகளிர் விஷயத்தில் அரசாங்கத்தின் ஒவ்வொரு துறையும் அதிக கவனம் எடுத்துக் கொள்ள வேண்டும், அது தொடரவேண்டும்” என்று மத்திய மகளிர் மற்றும் குழந்தை மேம்பாட்டுத் துறை அமைச்சர் திருமதி மேனகா சஞ்சய் காந்தி வலியுறுத்தியுள்ளார். இது தொடர்பாக அவர் மத்திய அரசின் பல்வேறு அமைச்சகங்களுக்குக் கடிதம் அனுப்பியுள்ளார்.
அந்தக் கடிதத்தில், “இது தொடர்பாக பல்வேறு முன்முயற்சிகள், திட்டங்களை தீவிரமாகச் செயல்படுத்துவதற்கு அமைச்சகங்களுக்கு இடையில் முழுமையான ஒருங்கிணைப்பு தேவை” என்று அவர் குறிப்பிட்டுள்ளார்.
அவர் தனது கடிதத்தில் கூறியுள்ளதாவது:
“ஒட்டுமொத்த ஆளுகைத் திட்டத்தில் பெண்களுக்கு முக்கிய இடம் வேண்டுமானால், மத்தியில் உள்ள முக்கியமான அமைச்சகங்களில் அவர்கள் மையப் புள்ளியாக இருப்பது அவசியம். அரசின் எல்லாத் திட்டங்களிலும் மகளிருக்கு முக்கியத்துவம் அளிப்பதற்கு இணைச் செயலர்  தலைமையில் ஒரு பிரிவு உருவாக்கப்பட வேண்டும். பெண்களுக்கு முக்கியத்துவம் அளிக்கும் அந்தப் பிரிவு கருத்தியல் நிலையில் இருக்கும் அரசுத் திட்டங்கள் செயல்வடிவம் பெற்று, உத்வேகத்துடன் கடைசிக் கோடி வரையில் நிறைவேற்றுவதற்காகச் செயல்பட வேண்டும். மகளிர்க்கு அதிகாரமளிக்க வேண்டும் என்று நீண்டகாலமாக உள்ள கோரிக்கை செயல்வடிவம் பெறுவதில் மிகப் பெரிய தாக்கத்தை இது ஏற்படுத்தும்.
மகளிர் பாதுகாப்பு பிரச்சினைகளைக் கையாள்வதற்கு உள்துறை அமைச்சகம் புதிய பிரிவை அமைப்பது என்று முடிவு செய்துள்ளது. அந்தப் பிரிவு மகளிர்க்கு எதிரான குற்றச் செயல்களைத் தடுக்க அரசு எடுக்கும் நடவடிக்கைகளுடன் இணைந்து, முழுக் கவனம் செலுத்தும்”
இவ்வாறு அமைச்சர் மேனகா காந்தி அந்தக் கடிதத்தில் குறிப்பிட்டுள்ளார்.
மகளிர் மற்றும் குழந்தைகள் மேம்பாட்டு அமைச்சகத்தின் குறிப்பிடத் தக்க முன்முயற்சிகளையும் சாதனைகளையும் அமைச்சர் பட்டியலிட்டார். இந்த முயற்சிகள் வெற்றியடைவதற்கு இணைந்து துணைபுரியும் அமைச்சகங்களுக்கு அமைச்சர் நன்றி தெரிவித்தார்.
பிரதமர் அலுவலகம்
யோகா உடல் வலிமை மற்றும் உள் அமைதியை மேம்படுத்துகிறது: பிரதமர்
மக்கள் தங்கள் அன்றாட வழக்கத்தின் ஒரு பகுதியாக யோகாவை பின்பற்ற வேண்டும் என்று பிரதமர் திரு நரேந்திர மோடி அழைப்பு விடுத்துள்ளார்.
யோகா குறித்த காணொலிகளைப் பகிர்ந்து பிரதமர் வெளியிட்டுள்ள டுவிட்டர் பதிவு வருமாறு:
"யோகா உடல் வலிமை மற்றும் மன அமைதி ஆகிய இரண்டையும் மேம்படுத்துகிறது. ஆரோக்கியமான வாழ்க்கைக்கான நமது தினசரி பழக்கவழக்கங்களின் ஒரு பகுதியாக இதை உருவாக்குவோம். பல்வேறு ஆசனங்களின் சில வீடியோக்களை உங்களுக்காகப் பகிர்கிறோம்."
மத்திய பணியாளர் தேர்வாணையம்
மத்தியப் பணியாளர் தேர்வாணையத்தின் தலைவராக திரு அரவிந்த் சக்ஸேனா பதவியேற்றார்
மத்தியப் பணியாளர் தேர்வாணையத்தின் தலைவராக திரு அரவிந்த் சக்ஸேனா பதவியேற்றார். புதுதில்லியில் இன்று  நடைபெற்ற நிகழ்ச்சியில், ஆணையத்தின் மூத்த உறுப்பினர் பேராசிரியர்  ப்ரதீப் குமார் ஜோஷி அவருக்குப் பதவிப் பிரமாணமும், ரகசியக் காப்புப் பிரமாணமும் செய்து வைத்தார்.
திரு. சக்ஸேனா 08.05.2015 அன்று ஆணையத்தின் உறுப்பினராக சேர்ந்தார். பின்னர், 20.06.2018 அன்று யு.பி.எஸ்.சி தலைவர் பொறுப்புகளை கவனிப்பதற்காக நியமிக்கப்பட்டார்.
அறிவியல் மற்றும் தொழில்நுட்பத்துறை
புளோரைடு மற்றும் இரும்பை நீக்கி அதிக அளவில் தண்ணீரை சுத்திகரிப்பதற்கான தொழில்நுட்பத்தை சிஎஸ்ஐஆர்-சிஎம்இஆர்ஐ உருவாக்கியுள்ளது
குடிதண்ணீரில் புளோரைடு மற்றும் இரும்பு போன்ற பொருட்கள் கலப்பது நாளுக்கு நாள் அதிகரித்து வருகிறது.
இதை மனதில் கொண்டு, புளோரைடு மற்றும் இரும்பை நீக்கி அதிக அளவில் தண்ணீரை சுத்திகரிப்பதற்கான தொழில்நுட்பத்தை சிஎஸ்ஐஆர்-சிஎம்இஆர்ஐ உருவாக்கியுள்ளது.
இது குறித்து சிஎஸ்ஐஆர்-சிஎம்இஆர்ஐ, துர்காப்பூர், இயக்குநர், பேராசிரியர்  ஹரிஷ் ஹிராணி மற்றும் அந்நிறுவனத்தின் மேற்பரப்பு பொறியியல் மற்றும் உராய்வியல் துறை முதன்மை விஞ்ஞானி டாக்டர் பிரியபிரதா பானர்ஜி ஆகியோர் கட்டுரை ஒன்றை எழுதியுள்ளனர்.
இரும்பு என்பது மனித உடலில் அதிகமாக காணப்படும் ஒன்றாக இருக்கும் போதிலும், முக்கிய உயிரியல் செயல்பாடுகளுக்கும், உடல் வெப்பத்தை கட்டுப்படுத்துவதற்கும் அது பங்காற்றும் போதிலும், உலக சுகாதார நிறுவனத்தின் வழிகாட்டுதலின் படி, தண்ணீரில் அதன் அளவு 0.3 பிபிஎம்மை தாண்டினால், அது உடல் நலத்துக்கு தீங்கானது என்று அவர்கள் தெரிவித்துள்ளனர்.
தண்ணீரில் இரும்பின் அளவு 0.3 பிபிஎம்மை தாண்டினால் கல்லீரல் நோய்கள், இதயத்துடிப்பில் ஒழுங்கின்மை மற்றும் நரம்பு குறைபாடுகள் ஆகியவை ஏற்படலாம் என்று பேராசிரியர் ஹரிஷ் ஹிராணியும், டாக்டர் பிரியபிரதாவும் தங்களது கட்டுரையில் தெரிவித்துள்ளனர்.
அதே போன்று, 1.5 பிபிஎம்முக்கும் குறைவான கட்டுப்படுத்தப்பட்ட அளவிலான புளோரைடு பற்கள் மற்றும் எலும்புகளை சரியான அளவில் வலுப்படுத்துவதற்கு அவசியம் என்று உலக சுகாதார நிறுவனம் தெரிவித்துள்ளது.
இவை அனைத்தையும் மனதில் கொண்டு அதிக அளவில் தண்ணீரை சுத்திகரிப்பதற்கான தொழில்நுட்பத்தை சிஎஸ்ஐஆர்-சிஎம்இஆர்ஐ உருவாக்கியுள்ளது என்று அவர்கள் தெரிவித்துள்ளனர்.
எளிதில் கிடைக்கும் பொருட்களான மணல், ஜல்லி ஆகியவற்றை கொண்டு செயல்படும் இந்த அமைப்பு ஒரு மணி நேரத்திற்கு 10 ஆயிரம் லிட்டர் தண்ணீரை சுத்திகரிக்கும் திறனோடு செயல்படும்.
குறைந்த செலவில் கிடைக்கும் பொருட்களைக் கொண்டு மூன்று கட்டங்களாக தண்ணீரை சுத்திகரிக்கும் இந்த அமைப்பு, அனுமதிக்கப்பட்ட அளவுகளில் தண்ணீரைச் சுத்திகரிக்கிறது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1663134
-----
(Visitor Counter : 96
குடியரசுத் தலைவர் செயலகம்
டோக்கியோ ஒலிம்பிக் 2020 போட்டிகளில் கலந்துகொண்ட இந்திய அணியினருக்கு குடியரசுத் தலைவர் தேநீர் விருந்து அளித்தார்
குடியரசுத் தலைவர் மாளிகை கலாச்சார மையத்தில் இன்று  நடைபெற்ற நிகழ்ச்சியில், டோக்கியோ ஒலிம்பிக் 2020 போட்டிகளில் கலந்துகொண்ட இந்திய அணியினருக்கு குடியரசுத் தலைவர் திரு ராம் நாத் கோவிந்த் தேநீர் விருந்து அளித்தார். குடியரசு துணைத் தலைவர் திரு எம் வெங்கையா நாயுடு இந்நிகழ்வில் கலந்து கொண்டார்.
டோக்கியோ ஒலிம்பிக் 2020 போட்டிகளில் கலந்துகொண்ட இந்திய அணியினரிடம் உரையாடிய குடியரசுத் தலைவர், நாட்டுக்கு வெற்றி தேடி தந்ததற்காக ஒட்டுமொத்த தேசமும் அவர்கள் குறித்து பெருமைப்படுவதாக கூறினார். வரலாற்றில் இதுவரை இல்லாத அளவுக்கு அதிக அளவிலான ஒலிம்பிக் பதக்கங்களை இந்திய அணி இம்முறை வென்றுள்ளது. அவர்களது சாதனைகள் விளையாட்டில் பங்கு பெற இளைஞர்களுக்கு ஊக்கம் அளிப்பதாக கூறிய குடியரசுத் தலைவர், பெற்றோர்கள் மத்தியிலும் விளையாட்டுகள் குறித்த நேர்மறை எண்ணம் உருவாகி இருப்பதாக கூறினார்.
டோக்கியோ ஒலிம்பிக்கில் இந்திய அணியின் செயல்பாடுகள் சாதனைகளில் மட்டுமல்லாது திறமையிலும் மிகவும் சிறப்பாக அமைந்திருப்பதாக குடியரசுத் தலைவர் கூறினார். பெரும்பாலான வீரர்கள் தங்களது விளையாட்டு பயணத்தின் தொடக்கத்தில் இருக்கிறார்கள். டோக்கியோவில் அவர்கள் வெளிப்படுத்திய உணர்வு மற்றும் திறமை, வரும் காலங்களில் விளையாட்டு உலகில் இந்தியா சாதிக்கும் என்ற நம்பிக்கையை அளித்துள்ளது.
ஒட்டுமொத்த இந்திய அணியினரை அவர்களது முயற்சிகளுக்காக பாராட்டிய குடியரசுத் தலைவர், ஒலிம்பிக் போட்டிகளுக்கு அவர்கள் தயாராவதற்கு முக்கிய பங்காற்றிய பயிற்சியாளர்கள், ஆதரவு பணியாளர்கள், குடும்பத்தினர் மற்றும் நலன் விரும்பிகளையும் பாராட்டினார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
கண்காணிப்பு முறைகள் போன்று நகரங்களுக்கான நவீன சாதனங்கள் குற்றச் செயலைப் பெருமளவு குறைத்திருக்கின்றன. மேலும் குறிப்பாக பெண்களுக்கு பாதுகாப்பை மேம்படுத்தியிருக்கின்றன
வாழ்கைகையைச் சிரமமின்றி மேம்படுத்துவதில் தொழில்நுட்பம் பெரும் பங்கு வகிக்கிறது: ஹர்தீப் எஸ்.பூரி
“வாழ்க்கையைச் சுலபமாக்கத் தொழில் நுட்பத்தின் மீது வலுவான கவனம் குவிகிறது. ஆனால் அதன் மீது பிரத்யோகமான மையப்படுத்தல் இல்லை. தொழில்நுட்பம் என்பது குடிமக்கள் பங்கேற்பை விரிவுபடுத்துகிறது. அடிப்படை சேவைகள் மற்றும் கட்டமைப்பு வழங்குவதை மேம்படுத்துகிறது. வாழிடப் பகுதிகளை மேலும் தகுதியுடைய தாக்குகிறது” என்று நேற்று மாலை  இங்கு  நடைபெற்ற பொலிவுறு கட்டுமான விருது வழங்கும் விழாவில் வீட்டுவசதி மற்றும் நகர்ப்புற விவகாரங்கள் துறை இணையமைச்சர்  திரு. ஹர்தீப் பூரி தெரிவித்தார். மரபு சார்ந்த வளர்ச்சிப் பாதையிலிருந்து இந்தியர்கள் பாய்ச்சல் வேகத்தில் செல்வதற்கும் தொழில்நுட்பம் பயன்படுகிறது. மேலும் தொழில்நுட்பம் நீடிக்கவல்ல தன்மையையும் கொண்டிருக்கிறது – குறைவானதைக் கொண்டு நிறைவானதைச் செயல்படுத்த அனுமதிக்கிறது. இதனால் ஆதார வளங்கள் நுகர்வு குறைகிறது என்றும் அவர் கூறினார்.
குறிப்பாக ஏழைகள், பெண்கள், முதியோர், மாற்றுத்திறனாளிகளின் வாழ்க்கையை எளிதாக்குவது தொடர்பான அம்சங்களை வலியுறுத்திக் கூறிய திரு. பூரி இந்தியர்கள் அனைவரும் தூய்மையான நீடிக்கவல்ல சூழலை அனுபவிக்கும் வாய்ப்பு இருக்க வேண்டும் என்றார். தகவல் தொழில்நுட்பத்தில் நன்கறியப்பட்ட பெரும் சக்தியாக இருக்கும் இந்தியா, தனது அடிப்படைக் கட்டமைப்புகளுக்கும் அலுவலகங்களுக்கும் அந்த சக்தியைப் பயன்படுத்த டிஜிட்டல் தொழில்நுட்பத்திற்கு ஊக்கமளிக்க வேண்டும் என்றும் கூறினார்.
வாழ்க்கை எளிமைப்படுதலை மேம்படுத்துவது இறுதிநோக்கம் என்பதை வலியுறுத்தியதோடு இதன் தொடர்ச்சியாக இந்தியாவில் நகரங்களில் வாழ்கிற ஒவ்வொருவரின் வாழ்க்கையையும் தரமானதாக்க வேண்டும் என்றும் கூறிய அமைச்சர் நமது அனைத்து முயற்சிகளும், இயக்கங்களும், நிகழ்வுகளும் இந்த திசைவழியே செல்லுவதாக இருக்கவேண்டும். “கண்காணிப்பு முறைகள் போன்று நகரங்களுக்கான நவீன சாதனங்கள் குற்றச் செயலைப் பெருமளவு குறைத்திருக்கின்றன. மேலும் குடியிருப்போருக்கான பாதுகாப்பு அதிகரித்துள்ளது. குறிப்பாக பெண்களுக்கு நகரம் முழுவதும் வை-ஃபை வசதிகள் குடிமக்களிடையேயும் அதேபோல் பல்வேறு சேவை வழங்குவோருக்கும் தகவல் தொடர்பை மேம்படுத்துகிறது. குடிமக்களை ஈடுபடுத்துவதற்கான வாய்ப்புகளை அதிகரிப்பது சமூகப் பாகுபாடுகளைக் குறைப்பது, வணிகத்திற்குரிய சேவைகளுக்கான நேரத்தைக் குறைப்பது ஆகியவற்றின் மூலமான இ- நிர்வாகமும் குடிமக்களின் கருத்தறிதலுக்கும் நிர்வாகத்தில் சமூக இணக்கத்தை மேம்படுத்துவதற்கும் வழிவகுக்கும். ஒருங்கிணைந்த போக்குவரத்து நிர்வாகம் வேகத்தை அதிகரிக்கும்; நெரிசலைக் குறைக்கும்; மக்கள் சுவாசிக்கத் தூய்மையான காற்று கிடைக்கும்”
கசிவினைக் கண்டறிதல், தானியங்கிக் குடிநீர் விநியோகம், தரமான கண்காணிப்பு ஆகியவற்றுக்குப் பயன்படும் உணர்வி அடிப்படையிலான தொழில்நுட்பங்கள் தரமான தண்ணீர் அனைவருக்கும் கிடைப்பதற்கு நேரடியான தாக்கத்தை ஏற்படுத்தும்; இயக்குதல் மற்றம் பராமரிப்பு செலவைக் குறைக்கும்; நீர்வழி பரவும் நோய்களைக் குறைக்கும். மக்களின் வாழ்கையைச் சீர்செய்ய ஏராளமான சக்தியையும் வாய்ப்புகளையும் தொழில்நுட்பம் நமக்குத் தந்துள்ளது. அவர்களின் வாழ்க்கையில் உண்மையான வேறுபாட்டை உருவாக்குகிறது என்றும் அமைச்சர் கூறினார்.
(Visitor Counter : 134
PIB Headquarters
சீனாவுக்கு இந்திய பொறியியல் பொருட்கள் ஏற்றுமதி கணிசமாக அதிகரிப்பு: இந்திய பொறியியல் ஏற்றுமதி மேம்பாட்டுக் கவுன்சில்
பிரதமர் திரு. நரேந்திர மோடி மற்றும் சீன அதிபர் திரு. ஸீ ஜின்பிங் அளவில், இந்தியா-சீனா இடையேயான பொருளாதார ஒத்துழைப்புகளை மேலும் வலுப்படுத்த இருநாடுகளும் முயற்சி மேற்கொண்டு வரும் வேளையில், சீனாவுக்கு ஏற்றுமதி செய்யப்படும் இந்திய பொறியியல் சாதனங்களின் அளவு கணிசமாக அதிகரித்துள்ளது.
உலக சந்தையில் ஒட்டுமொத்த ஏற்றுமதி அளவு குறைந்துவரும் வேளையில், இந்தியாவிலிருந்து சீனாவிற்கு ஏற்றுமதி செய்யப்படும் பொறியியல் சாதனங்களின் அளவு, 2019-ஆம் ஆண்டு ஆகஸ்ட் மாதத்தில் ஆண்டுக்கு 58 சதவீதம் என்ற அளவில் அதிகரித்துள்ளதாக, மத்திய வர்த்தக அமைச்சகத்திற்கு உட்பட்ட பொறியியல் ஏற்றுமதி வளர்ச்சிக் கவுன்சில் தெரிவித்துள்ளது.
இரும்பு மற்றும் எஃகு பொருட்கள் உட்பட இந்தியாவில் உற்பத்தி செய்யப்படும் பொறியியல் பொருட்கள், சீனாவுக்கு கடந்த ஆகஸ்ட் மாதத்தில் 176 புள்ளி 94 மில்லியன் டாலர் அளவுக்கு அதிகரித்துள்ளது. கடந்த ஆண்டு இதே காலகட்டத்தில் இந்த ஏற்றுமதி 112 புள்ளி 20 மில்லியன் டாலராக இருந்த நிலையில், தற்போது 57 புள்ளி 70 சதவீதம் உயர்ந்துள்ளது.
சர்வதேச வர்த்தகம் தேக்கம் அடைந்துள்ள நிலையில், இந்தியாவிலிருந்து சீனாவுக்கு ஏற்றுமதி செய்யப்படும் பொறியியல் சாதனங்களின் அளவு அதிகரித்திருப்பது முக்கியத்துவம் வாய்ந்ததாக கருதப்படுகிறது என இந்திய பொறியியல் ஏற்றுமதி வளர்ச்சிக் கவுன்சிலின் தலைவர் திரு. ரவி ஷெகால் தெரிவித்துள்ளார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
மத்திய பொதுப்பணித்துறைக்கான பொதுநிதி மேலாண்மை அமைப்பு வலைதளத்தில் நவீன முன்பண அட்டைகள் மற்றும் மின்னணு அளவைப் புத்தகங்கள் ஆகியவற்றை திரு ஹர்தீப் பூரி தொடங்கி வைத்தார்
மத்திய பொதுப்பணித்துறை -க்கான பொதுநிதி மேலாண்மை அமைப்பு  வலைதளத்தில் நவீன முன்பண அட்டைகள் மற்றும் மின்னணு அளவைப் புத்தகங்கள்  ஆகியவற்றை வீட்டுவசதி மற்றும் நகர்ப்புற விவகாரங்கள் துறை இணை அமைச்சர் திரு ஹர்தீப் பூரி தொடங்கி வைத்தார். இதற்கான நிகழ்ச்சியில் வீட்டு வசதி, நகர்ப்புற விவகாரங்கள் அமைச்சக செயலாளர் திரு துர்கா சங்கர் மிஸ்ரா, நிதியமைச்சக அதிகாரிகள் மற்றும் வங்கி அதிகாரிகள் பங்கேற்றனர். சிபிடபிள்யூடி-யில் பிஎஃப்எம்எஸ் வலைதளத்தில் இ-எம்பி பகுதி இணைக்கப்பட்டுள்ளதை அடுத்து நிதி முன்னேற்றம் அதாவது நிதிப்பயன்பாடு மற்றும் அதனுடன் இணைந்த திட்ட முன்னேற்றம், ஆகியன சிவில் அமைச்சகங்களிலேயே முதலாவது முறையாக ஒருங்கிணைந்த வலை அடிப்படைகளான அமைப்பில் இடம் பெறுகிறது.
நவீன முன்பண அட்டைகள் செயல் முறையும், சிவில் அமைச்சகங்களிலேயே முதல் முறையாக அமலுக்கு வருகிறது. இரு முனைகளிலும் டிஜிட்டல் மயமாக்கப்பட்ட இந்த நடைமுறை டிஜிட்டல் செலுத்துகைகளை அதிகபட்சமாக்குகிறது. இதனையடுத்து டிஜிட்டல் இந்தியா இயக்கத்தின் நோக்கமான 100 சதவீத டிஜிட்டல் செலுத்துகை முறை விரைவில் வீட்டுவசதி, நகர்ப்புற விவகாரங்கள் அமைச்சகத்தில் நடைமுறைக்கு வரும். நாட்டின் பல்வேறு பகுதிகளில் உள்ள இந்த அமைச்சகத்தின் 400-க்கும் அதிகமான அலுவலகங்களில் இந்த நவீன முன்பண அட்டைகள் அறிமுகப்படுத்தப்பட உள்ளன. இந்த நடைமுறையை அகில இந்திய அளவில் மேற்கொள்வதற்காக அமைச்சகத்துக்கு ஆக்சிஸ் வங்கி, சிபிடபிள்யூடி-க்கு பாரத ஸ்டேட் வங்கி, அச்சுப் பணிகளுக்கு ஐடிபிஐ வங்கி ஆகிய மூன்று வங்கிகள், வீட்டுவசதி, நகர்ப்புற விவகாரங்கள் அமைச்சகத்துடன் இணைந்து பணியாற்ற உள்ளன.
மேலும் விவரங்களுக்கு www.pib.nic.in என்ற வலைதளத்தை பார்க்கவும்.
------
(Visitor Counter : 138
பிரதமர் அலுவலகம்
பிரதமர் மோடியுடன் டோயோட்டோ நிறுவன தலைவர் திரு. அகியோ டோயோடா மற்றும் சுசூகி நிறுவன தலைவர் திரு. ஒ. சுசுகி சந்திப்பு
டோயோட்டோ நிறுவனத்தின் தலைவர் திரு. அகியோ டோயோடாவும் சுசூகி நிறுவன தலைவர் திரு. ஒ. சுசுகியும் புது தில்லியில் இன்று பிரதமர் திரு. நரேந்திர மோடியை சந்தித்து பேசினர்.
டோயோட்டோ - சுசுகி நிறுவனங்களின் வர்த்தகக் கூட்டுறவு மற்றும் எதிர்கால தொழில்நுட்ப வளர்ச்சி குறித்து இந்த சந்திப்பின் போது விவாதிக்கப்பட்டது. இந்த கூட்டுறவு மூலம் தொழில்நுட்பம் மற்றும் உற்பத்தி துறையில் டோயோட்டோ நிறுவனத்திற்கு இருக்கும் சர்வதேச வல்லமையை சிறிய கார்களை குறிப்பாக இந்தியாவிற்கு ஏற்றவாறு கார்களை உற்பத்தி செய்யும் உற்பத்தி வலிமை கொண்ட சுசுகி நிறுவனத்துடன் இணைக்கப்படும் என்று எதிர்பார்க்கப்படுகிறது. அது புதிய தொழில்நுட்ப வளர்ச்சிகளை இந்தியா பயன்படுத்த ஏதுவாக அமையும் என்று எதிர்பார்க்கப்படுகிறது. மேலும், உற்பத்தியை அதிகரிப்பதன் மூலம் இந்த தொழில்நுட்பத்திற்கு தேவையான உதிரி பாகங்களை உற்பத்தி செய்யும் உள்ளூர் உற்பத்தி வாய்ப்பை அதிகரிக்கும்.
அதனால், இந்த கூட்டுறவு முயற்சி இந்தியாவில் தயாரிப்போம் திட்டத்தை ஊக்குவிக்கும், வேலைவாய்ப்பை உருவாக்கும். மேலும், இந்தியாவில் இருந்து புதிய தொழில்நுட்பம் கொண்ட கார்களை ஏற்றுமதி செய்யும் வாய்ப்பும் உருவாகும்.
பிரதமர் அலுவலகம்
2022 ஆசிய விளையாட்டுப் போட்டியில் வெள்ளிப் பதக்கம் வென்ற மல்யுத்த வீரர் தீபக் புனியாவுக்கு பிரதமர் வாழ்த்து
ஹாங்சோவில் நடைபெற்று வரும் 2022 ஆம் ஆண்டு ஆசிய விளையாட்டுப் போட்டியில் ஆடவர் மல்யுத்த 86 கிலோ எடைப் பிரிவில் வெள்ளிப் பதக்கம் வென்ற தீபக் புனியாவுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது தொடர்பாக எக்ஸ் சமூக ஊடகப்பதிவில் பிரதமர் கூறியிருப்பதாவது;
“தீபக் புனியாவின் அபாரமான செயல்திறன். ஆண்களுக்கான மல்யுத்த 86 கிலோ எடைப் பிரிவில் வெள்ளிப் பதக்கம் வென்றதற்கு வாழ்த்துகள்.
அவரது அர்ப்பணிப்பு மற்றும் உள்ளுணர்வு உண்மையிலேயே ஊக்கமளிக்கிறது. அவை இந்த அற்புதமான செயல் திறனுக்கு வழிவகுத்தது.”
சுகாதாரம் மற்றும் குடும்ப நலத்துறை அமைச்சகம்
நாட்டில் கொவிட் தடுப்பூசி போடப்பட்டவர்களின் எண்ணிக்கை 28 கோடியை கடந்தது
குறிப்பிடத்தக்க முன்னேற்றமாக, நாட்டில் தடுப்பூசி போட்டுக் கொண்டவர்களின் மொத்த எண்ணிக்கை நேற்று 28 கோடியை கடந்தது. இன்று காலை 7 மணி வரை கிடைத்த தகவல்படி, 38,24,408 அமர்வுகள் மூலம் மொத்தம் 28,00,36,898 தடுப்பூசிகள் போடப்பட்டுள்ளன. கடந்த 24 மணி நேரத்தில் 30,39,996 தடுப்பூசிகள் போடப்பட்டன.
நாட்டில் கடந்த 24 மணி நேரத்தில் 53,256 பேருக்கு புதிதாக தொற்று ஏற்பட்டது. கடந்த 88 நாட்களில் இது மிக குறைவான அளவு. நாட்டின் தினசரி கொவிட் பாதிப்பு தொடர்ந்து குறைகிறது.
தொடர்ந்து 14 நாட்களாக, தினசரி கொவிட் பாதிப்பு 1 லட்சத்துக்கு கீழ் உள்ளது. மத்திய, மாநில அரசுகளின் கூட்டு நடவடிக்கையில் பாதிப்பு குறைந்துள்ளது.
நாட்டில் கொவிட் சிகிச்சை பெறுபவர்களின் மொத்த எண்ணிக்கை இன்று, 7,02,887-ஆக உள்ளது. கடந்த 24 மணி நேரத்தில், கொவிட் சிகிச்சை பெறுபவர்களின் எண்ணிக்கை, 26,356 குறைந்தது. கொவிட் சிகிச்சை பெறுபவர்களின் சதவீதம், தற்போது மொத்த பாதிப்பில் 2.35 சதவீதமாக உள்ளது.
கடந்த 39 நாட்களாக, கொவிட் பாதிப்பில் இருந்து குணமடைபவர்களின் எண்ணிக்கை, தினசரி கொவிட் பாதிப்பை விட அதிகமாக உள்ளது. கடந்த 24 மணி நேரத்தில் 78,190 பேர் குணமடைந்துள்ளனர். தினசரி கொவிட் பாதிப்பை விட சுமார் 25,000  பேர் அதிகமாக குணமடைந்துள்ளனர்.
இதுவரை 2,88,44,199 பேர் கொவிட் பாதிப்பில் இருந்து குணமடைந்துள்ளனர். கடந்த 24 மணி நேரத்தில் 78,190 பேர் குணமடைந்துள்ளனர். இதுவரை குணமடைந்தவர்களின் மொத்த சதவீதம் 96.36.
கடந்த 24 மணி நேரத்தில் 13,88,699 கொவிட் பரிசோதனைகள் மேற்கொள்ளப்பட்டுள்ளன. நாட்டில் இதுவரை மொத்தம் 39.24 கோடி கொவிட் பரிசோதனைகள் மேற்கொள்ளப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1728946
-----
(Visitor Counter : 147
தேர்தல் ஆணையம்
இரண்டாம் கட்ட பொதுத்தேர்தல் – 2019, ஏப்ரல் 18 அன்று நடைபெற உள்ளது
97 Lok Sabha Constituencies across 12 States and 1 UT to go to Polls in Second Phase
12 மாநிலங்கள் மற்றும் ஒரு யூனியன் பிரதேசத்தில் உள்ள 97 மக்களவைத் தொகுதிகளில் இரண்டாம் கட்ட வாக்குப்பதிவு நடைபெற உள்ளது
Over 15 crore 79 lakh and 34 thousand voters to decide fate of 1629 candidates
சுமார் 15 கோடியே 79 லட்சத்து 34 ஆயிரத்துக்கும் மேற்பட்ட வாக்காளர்கள் 1629 வேட்பாளர்களின் எதிர்காலத்தை தீர்மானிக்க உள்ளனர்
More than 1 lakh 81 thousand polling booths ready for smooth conduct of polls
வாக்குப்பதிவை சுமூகமாக நடத்த ஏதுவாக ஒரு லட்சத்து 81 ஆயிரத்துக்கும் மேற்பட்ட வாக்குச்சாவடிகள் தயார் நிலையில் உள்ளன
The second phase of General elections-2019 will be held on 18 April. In Second Phase, 97 Lok Sabha Constituencies across 12 States and 1 UT to go to Polls.
இரண்டாம் கட்ட பொதுத்தேர்தல் – 2019, ஏப்ரல் 18 அன்று நடைபெற உள்ளது.
இரண்டாவது கட்டத்தில் 12 மாநிலங்கள் மற்றும் ஒரு யூனியன் பிரதேசத்தில் உள்ள 97 மக்களவைத் தொகுதிகள் தேர்தலை சந்திக்க உள்ளன
PARLIAMENTARY CONSTITUENCIES  VOTING ON PHASE-2 
2-ம் கட்ட வாக்குப்பதிவு நடைபெற உள்ள நாடாளுமன்ற தொகுதிகள் 
|
|
மாநிலங்கள் / யூனியன் பிரதேசங்கள்
|
|
2-ம் கட்ட வாக்குப்பதிவு நடைபெறும் நாடாளுமன்ற தொகுதிகளின் எண்ணிக்கை
|
|
மொத்த வாக்காளர்கள்
|
|
ஆண் வாக்காளர்கள்
|
|
பெண் வாக்காளர்கள்
|
|
3-ம் பாலினத்தவர்
|
|
போட்டியிடும் மொத்த வேட்பாளர்கள்
|
|
வாக்குச்
சாவடிகளின் எண்ணிக்கை
|
|
அசாம்
|
|
05
|
|
6910592
|
|
3554460
|
|
3355952
|
|
180
|
|
50
|
|
8992
|
|
பீகார்
|
|
05
|
|
8552274
|
|
4492599
|
|
4059375
|
|
300
|
|
68
|
|
8644
|
|
சத்தீஷ்கர்
|
|
03
|
|
4895719
|
|
2432554
|
|
2463102
|
|
63
|
|
36
|
|
6484
|
|
ஜம்மு & காஷ்மீர்
|
|
02
|
|
2960027
|
|
1543571
|
|
1416387
|
|
69
|
|
24
|
|
4426
|
|
கர்நாடகா
|
|
14
|
|
26338277
|
|
13352234
|
|
12983284
|
|
2759
|
|
241
|
|
30410
|
|
மகாராஷ்ட்ரா
|
|
10
|
|
18546036
|
|
9694373
|
|
8851390
|
|
273
|
|
179
|
|
20321
|
|
மணிப்பூர்
|
|
01
|
|
928626
|
|
447843
|
|
480751
|
|
32
|
|
11
|
|
1300
|
|
ஒடிஷா
|
|
05
|
|
7693123
|
|
3945025
|
|
3747493
|
|
605
|
|
35
|
|
9117
|
|
தமிழ்நாடு
|
|
39
|
|
59869758
|
|
29594923
|
|
30269045
|
|
5790
|
|
845
|
|
67664
|
|
திரிபுரா
|
|
01
|
|
1257944
|
|
637649
|
|
620291
|
|
4
|
|
10
|
|
1645
|
|
உத்தரப்பிரதேசம்
|
|
08
|
|
14076635
|
|
7583431
|
|
6492326
|
|
878
|
|
70
|
|
16162
|
|
மேற்குவங்கம்
|
|
03
|
|
4932346
|
|
2522887
|
|
2409372
|
|
87
|
|
42
|
|
5390
|
|
புதுச்சேரி
|
|
01
|
|
973161
|
|
459266
|
|
513799
|
|
96
|
|
18
|
|
970
|
|
மொத்தம்
|
|
97
|
|
157934518
|
|
80260815
|
|
77662567
|
|
11136
|
|
1629
|
|
181525
|
|
2-ம் கட்ட தேர்தல் நடைபெறும் மாநிலங்கள்/
யூனியன் பிரதேசங்களின் எண்ணிக்கை
|
|
13
பிரதமர் அலுவலகம்
பட்டய கணக்காளர்கள் தினத்தில் அனைத்து பட்டய கணக்காளர்களுக்கும் பிரதமர் வாழ்த்துகளை தெரிவித்துள்ளார்
பட்டய கணக்காளர்கள் தினத்தை முன்னிட்டு, அனைத்து பட்டய கணக்காளர்களுக்கும் பிரதமர் திரு.நரேந்திர மோடி தனது வாழ்த்துகளை தெரிவித்துள்ளார். பொருளாதாரத்தில் பட்டய கணக்காளர்களின் முக்கியத்துவம் குறித்து தனது கருத்தை ஒரு விடியோவாகவும் திரு.மோடி இணைத்துள்ளார்.
பிரதமர் ட்விட்டரில் கூறியிருப்பதாவது,
“நமது பொருளாதாரத்தில் பட்டய கணக்காளர் முக்கியமான பங்காற்றுகிறார். பட்டய கணக்காளர்கள் தினத்தில் அனைத்து பட்டய கணக்காளர்களுக்கும் நல்வாழ்த்துகள். பொருளாதாரத்தில் வளர்ச்சி மற்றும் வெளிப்படைத்தன்மையை வெளிப்படுத்துவதில் அவர்கள் தொடர்ந்து கடினமாக பணியாற்ற வேண்டும்”.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
தில்லியில் பறவைக் காய்ச்சல் கட்டுப்பாட்டு உதவி மையம்
நாட்டின் சில மாநிலங்களில் காகங்கள் மற்றும் வெளிநாட்டுப் பறவைகளிடம், பறவைக் காய்ச்சல் ஏற்பட்டுள்ளதால், இவற்றை கட்டுப்படுத்துவதற்கான செயல் திட்டத்தை அமல்படுத்தவும், மாநில அரசுகளுடன் இணைந்து செயல்படவும் தில்லி கிரிஷி பவனில் 190ஏ அறையில்  கட்டுப்பாட்டு உதவி மையத்தை மத்திய கால்நடை பராமரிப்பு மற்றும் பால்வளத்துறை ஏற்படுத்தியுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1686587
-----
(Visitor Counter : 148
தகவல் மற்றும் ஒலிபரப்பு அமைச்சகம்
இந்தியாவின் தேசிய பாதுகாப்பு, வெளிநாட்டு உறவுகள்தொடர்புகள் மற்றும் பொதுஒழுங்கை சீர்குலைக்கும் தவறான தகவல்களை பரப்பிய 8 யுட்யூப் சேனல்களை தகவல் ஒலிபரப்பு அமைச்சகம் தடை செய்துள்ளது
தகவல் ஒலிபரப்புத்துறை அமைச்சகம், 2021 தகவல் தொடர்பு சட்டத்தைப் பயன்படுத்தி, 8 யுட்யூப் செய்தி சேனல்கள், 1 முகநூல் கணக்கு மற்றும் 2 முகநூல் பதிவுகளை தடை செய்வதற்கான உத்தரவுகளை 16.08.2022 அன்று பிறப்பித்தது. தடை செய்யப்பட்ட யுட்யூப் சேனல்கள் மொத்தமாக, 114 கோடிக்கும் மேற்பட்ட பார்வையாளர்களையும், 85 லட்சம் சந்தாதாரர்களையும் கொண்டுள்ளன.
உள்ளடக்கம் பற்றிய பகுப்பாய்வு:
குறிப்பிட்ட இந்த யுட்யூப் சேனல்களில், இந்தியாவில் மத நல்லிணக்கத்துக்கு மாறாக வெறுப்பை தூண்டும் வகையிலும், உரிமைகள் தொடர்பான தவறான தகவல்களும் பதிவேற்றப்பட்டிருந்தன. மதம் குறித்த கட்டமைப்புகளை தகர்த்தெறிய இந்திய அரசு உத்தரவிட்டுள்ளதாக வெளியான செய்தியும், உதாரணமாகும். மதப்பண்டிகைகளைக் கொண்டாட இந்திய அரசு தடை விதித்து, மதப்போரை அறிவித்துள்ளது என்பன போன்ற செய்தியும், நாட்டில் மதக்கலவரத்தை தூண்டி, பொதுஒழுங்கை சீர்குலைக்க கூடியவையாகும்.
இந்த யுட்யூப் சேனல்கள், ஜம்மு காஷ்மீர் குறித்த பல்வேறு பொய்யான தகவல்களையும் பதிவேற்றியிருந்தன. தேசிய பாதுகாப்பு மற்றும் வெளிநாட்டு நட்புறவு தொடர்பான இந்த தகவல்கள் முற்றிலும் தவறான கண்ணோட்டம் கொண்டதாக உள்ளன. தகவல் தொடர்பு அமைச்சகத்தால் தடை செய்யப்பட்டுள்ள இந்த சேனல்கள், இந்திய இறையாண்மை, ஒருமைப்பாடு, பாதுகாப்பு, வெளிநாடுகளுடனான நட்புறவு, நாட்டின் பொதுஅமைதி ஆகியவற்றுக்கு குந்தகம் விளைவிக்கும் என்று கண்டறியப்பட்டுள்ளன.
செயல்முறை:
தடை விதிக்கப்பட்ட இந்த யுட்யூப் சேனல்கள், போலியான மற்றும் பரபரப்பான சிறுபடங்கள் மற்றும் செய்தி வாசிப்பாளர்களின் படங்கள், சில செய்தி தொலைக்காட்சிகளின் லோகோக்களை பயன்படுத்தி, பார்வையாளர்களை தவறாக வழிநடத்தியதும் கண்டுபிடிக்கப்பட்டது.
தடை செய்யப்பட்ட யுட்யூப் சேனல்கள் அனைத்திலும் மத நல்லிணக்கம், வெளிநாடுகளுடனான நட்புறவு மற்றும் பொதுஅமைதிக்கு பாதகம் ஏற்படுத்தும் உள்ளடக்கம் கொண்ட விடியோ காட்சிகள் இடம்பெற்றிருந்தன.
இந்த நடவடிக்கைகள் காரணமாக, 2021 டிசம்பர் முதல், 102 யுட்யூப் செய்தி சேனல்கள் மற்றும் சமூக ஊடக கணக்குகளை தடை செய்வதற்கான நெறிமுறைகளை அமைச்சகம் வெளியிட்டது. உண்மையான, நம்பகத்தன்மை வாய்ந்த மற்றும் பாதுகாப்பான இணையவழி சுற்றுச்சூழலை உறுதி செய்வதிலும், இந்திய இறையாண்மை, ஒருமைப்பாடு, பாதுகாப்பு, வெளிநாட்டு நட்புறவு மற்றும் பொதுஒழுங்கை சீர்குலைக்கும் எந்தவொரு முயற்சியை முறியடிப்பதிலும் இந்திய அரசு உறுதியாக உள்ளது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1852785